Da zafi zafi: Wani babban Sanatan jam'iyyar APC daga kudancin Najeriya ya rasu ▷ Legit.ng
Da zafi zafi: Wani babban Sanatan jam'iyyar APC daga kudancin Najeriya ya rasu
7 months ago 3543 views by Muhammad Auwal
Wani rahoto da ya fito da dumi duminsa daga jaridar Premiu Times ya tabbatar da mutuwar Sanata mai wakiltar mazabar Imo ta Arewa a majalisar dattawan Najeriya, Sanata Benjamin Uwajumogu.
Majiyar Legit.ng ta ruwaito Sanata Benjamin ya mutu ne da sanyin safiyar Laraba, 18 ga watan Disamba a babban birnin tarayya Abuja bayan ya yi fama da doguwar jinya a sanadiyyar wata cuta da ba’a bayyana ba.
KU KARANTA: Tuwo na mai na: Shugaba Buhari ya nada uwargidar minista Ngige mukamin babbar sakatariya
Abokinsa, kuma takwaransa a majalisar dattawa, Sanata Elisha Abbo ne ya tabbatar da mutuwar Sanatan, inda yace: “Ina tabbatar muku da mutuwar abokina kuma dan uwana Ben Uwajumogu, wannan abin tausayi ne.
“Wannan tabbaci ne na cewa duniyar tamu tamkar kasuwa muke ci a cikinta, idan har ka shigo cikinta, dole ne ka koma, Ben ya ci kasuwa da kyau kuma ta tashi, don haka ya koma ya yi bayanin alkhairan da ya aikata a duniya.” Inji shi.
Sanata Benjamin ya lashe zabensa ne a karkashin inuwar jam’iyyar APC, inda a kwanakin baya aka garzaya da shi kasar Dubai domin duba lafiyarsa, amma daga bisani ya dawo Najeriya tare da alamun waraka a tare da shi, kamar yadda wani makusancinsa ya bayyana.
Haka zalika wani babban hadimin shugaban majalisar dattawa, Sanata Ahmad Lawan ya bayyana cewa maigidansa bai sanar da mutuwar ba, amma tuni iyalan mamacin suka sanar da shi, kuma zai sanar da majalisar nan bada jimawa ba.
Sanata Ben Uwajumogu ya mutu yana da shekaru 51 a duniya, yana da mata da yara da sauran yan uwa.
Imo StateNigerian Senate Latest NewsHausa NewsNigerian Senators And Their Constituencies
11 hours ago 11811 views
20 hours ago 5842 views
Mijina yayi min saki uku saboda na bukaci kwanciya da abokinshi - Mata